open-index/open-wikipedia-markdown huggingface dataset:
कठ

**कठ** नाम पाणिनि के अष्टाध्यायी में प्राप्त होता है।। यह वेद की कठ शाखा के प्रवर्तक थे। पतंजलि के महाभाष्य के मत से कठ वैशंपायन के शिष्य थे। इनकी प्रवर्तित शाखा 'काठक' 'कठिक' वर्तमान में 'खटिक' नाम से भी प्रसिद्ध है। आजकल इस शाखा की वेदसंहिता नहीं प्राप्त होती। काठक शाखाध्यायी भी 'कठ' कहलाते हैं। इनसे सामवेद के कालाप और कौथुम शाखीय लोगों का मिश्रण हुआ।

वाल्मीकि रामायण के कठकालाप एक स्थान प्रयुक्त हैं (ये चेम कठकालापा बहवो दण्डमानवा:, अयो. 32। 18)। कठोपनिषद् से भी इनका संबध है। यह कृष्ण यजुर्वेद की कठ शाखा के अंतर्गत आता है।

सिकंदर के विजयाभियान के इतिहासकारों ने भी इनका 'कथोई' नाम से उल्लेख किया है। कठ/काठी/खटिक जाति के लोग इरावती (रावी) नदी के पूर्वी भाग में बसे हुए थे जिसे आजकल पंजाब में 'माझा' कहा जाता है। सिकंदर के आने पर कठों ने अपनी राजधानी संगल (अथवा साँकल) के चारों ओर रथों के तीन चक्कर लगाकर शकटव्यूह का निर्माण किया और यूनानी आक्रमणकारी से डटकर लोहा लिया। पीछे से पुरु की कुमक प्राप्त होने पर ही विदेशी साँकल पर अधिकार कर सका। इसयुद्ध में कठों का विनाश हुआ, किंतु इस अवसर पर सिंकंदर इतना खीझ उठा कि साँकल को जीतने के बाद उसने उसे मिट्टी में मिला दिया। कठों के संघ के प्रत्येक बच्चा संघ माना जाता था। संघ की ओर से वहाँ गृहस्थों की संतान के निरीक्षक नियत हाते थे। सुंदरता के वे विकट रूप से पोषक थे। इनकी चर्चा करते हुए ग्रीक इतिहासकारों ने लिखा है कि इस दृष्टि से कट स्पार्त नगर के निवासियों से बहुत मिलते थे। एक महीने की अवस्था के भीतर वे जिस बच्चे को दुर्बल अथवा कुरूप पाते उसे मरवा डालते थे। युद्ध कौशल में उनकी ख्याति सभी जातियों में अधिक थी। ओनेसिक्रितोज़ के अनुसार जाति में सर्वांगसुंदर व्यक्ति को राजा बनाते थे। आज भी यह कठ क्षत्रिय गुजरात के काठियावाड़ में काठी दरबार के नाम से जाने जाते हैं काठियावाड़ नाम इन काठी दरबारो के नाम पर पड़ा हे|

## इन्हें भी देखें
* कठ उपनिषद्

श्रेणी:भारतीय संस्कृति
श्रेणी:पौराणिक पात्र
कद्रू

**कद्रू** (या, कद्रु) दक्ष प्रजापति की कन्या, महर्षि कश्यप की  पत्नी। पौराणिक इतिवृत्त है कि एक बार महर्षि कश्यप ने कहा, 'तुम्हारी जो इच्छा हो, माँग लो'। कद्रू ने एक सहस्र तेजस्वी नागों को पुत्र रूप में माँगा  (महाभारत, आदिपर्व, 16-8)। श्वेत उच्चैःश्रवा घोड़े की पूँछ के रंग को लेकर कद्रू तथा विनता में विवाद छिड़ा। कद्रू ने उसे काले रंग का बताया। हारने पर दासी होने की शर्त ठहरी। कद्रू ने अपने सहस्र पुत्रों को आज्ञा दी कि वे काले रंग के बाल बनकर पूँछ में लग जाय जिन नागों ने उसकी आज्ञा नहीं मानी उन्हें उसने शाप दिया कि पांडववंशी बुद्धिमान राजर्षि जनमेजय के नागसत्र में प्रज्वलित अग्नि उन्हें जलाकर भस्म कर देगी। शीघ्रगामिनी कद्रू विनता के साथ उस समुद्र को लाँघकर तुरंत ही उच्चैःश्रवा घोड़े के पास पहुँच गई। श्वेतवर्ण के महावेगशाली अश्व की पूँछ के घनीभूत काले रंग को देखकर विनता विषाद की मूर्ति बन गई और उसने कद्रू की दासी होना स्वीकार किया। कद्रू विनता तथा विनता के पुत्र गरुड की पीठ पर बैठकर नागलोक देखने गए। गरुड़ इतनी ऊँचाई पर उड़े कि नागों को सूर्य के ताप के कारण मूर्छा आने लगी। कद्रू ने मेघवर्षा के द्वारा तापशमन करने के लिए इंद्र की स्तुति की।   

श्रेणी:पौराणिक पात्र
कपूर कचरी

**कपूरकचरी** ज़िंजीबरेसी कुल (Zingiberaceae) की एक क्षुप जाति है जिसका वानस्पतिक नाम हेडीचियम स्पाइकेटम (*Fedychium Spicatum*) है। यह उपोष्णदेशीय हिमालय, नेपाल तथा कुमाऊँ में पाँच सात हजार फुट की ऊँचाई तक स्वत: उत्पन्न होता है। इसके पत्र साधारणत: लगभग एक फुट लंबे, आयताकार अथवा आयताकार-भालाकार, (oblong lancedate) चिकने और कांड पर दो पंक्तियों में पाए जाते हैं। कांड के शीर्ष पर कभी-कभी एक फुट तक लंबी सघन पुष्पमंजरी बनती है, जिसमें पुष्प अवृंत और श्वेत तथा निपत्र (bracts) हरित वर्ण के होते हैं। इसके नीचे भूमिशायी, लंबा और गाँठदार प्रकंद (rhyzome) होता है जिसके गोल, चपटे कटे हुए और शुष्क टुकड़े बाजार में मिलते हैं। कचूर की तरह इसमें ग्रंथामय मूल (nodulose roots) नहीं होते और गंध अधिक तीव्र होती है।

ऐसा मालूम होता है कि प्राचीन आयुर्वेदाचार्यो ने जिस शटी या शठी नामक औषद्रव्य का संहिताओं में प्रचुर उपयोग बतलाया है, वह यही हिमोद्भवा कपूरकचरी है। परंतु इसके अलभ्य होने के कारण इसी कुल के कई अन्य द्रव्य, जो मैदानों में उगते हैं और जो गुण में शठी तुल्य हो सकते हैं, संभवत: इसके स्थान पर प्रतिनिधि रूप में ग्रहण कर लिए गए हैं। इनमें कचूर, चंद्रमूल (कैंपफ़ेरिया गालैंजा, Kaempferia galanga) तथा वनहरिद्रा (करक्यूमा ऐरोमैटिका, Curcuma arcmatica) मुख्य हैं। इसीलिए इन सभी द्रव्यों के स्थानीय नामों में प्राय: कचूर, शठी, तथा कपूरकचरी आदि नाम मिलते हैं, जो भ्रम पैदा करते हैं। निघंटुओं के शठी, कर्चुर, गंधपलाश, मुरा तथा एकांगी आदि नाम इन्हीं द्रव्यों के प्रतीत होते हैं।

आयुर्वेद में शटी (या 'शठी') को कटु, तिक्त, उष्णवीर्य एवं मुख के वैरस्य, मल एवं दुर्गध को नष्ट करनेवाली और वमन, कास-श्वास, घ्राण, शूल, हिक्का और ज्वर में उपयोगी माना गया है।

## इन्हें भी देखें
*गुलबकावली
## सन्दर्भ



श्रेणी:पौधे
श्रेणी:औषधीय पादप
श्रेणी:हेडीकियम
श्रेणी:चीन के वनस्पति
श्रेणी:भारत के वनस्पति
श्रेणी:नेपाल के वनस्पति
श्रेणी:बर्मा के वनस्पति
श्रेणी:थाईलैण्ड के वनस्पति
श्रेणी:इथियोपिया के वनस्पति
कट्ठा

**कठ्ठा** भारत और बांग्लादेश में भूमि का क्षेत्रफल की पारम्परिक ईकाई है। २० कठ्ठा मिलाकर १ बीघा होता है।

कठ्ठा यह भारत, नेपाल और बांग्लादेश में भूमि का क्षेत्रफल की एक पारम्परिक इकाई है। २० कठ्ठा मिलाकर १ बीघा होते हैं।

यह इकाई अभी भी बांग्लादेश और भारत में बहुत अधिक उपयोग में है,  लेकिन इसका आकार जगह - जगह के अनुसार काफी भिन्न होता है। भारतीय राज्य बिहार में, एक कट्ठा 750 फुट² से 2000 फुट² तक भिन्न होता है। इसके अलावा यह क्रमशः लंबाई में 32 फुट और चौड़ाई में 30 फुट हो सकता है।

उत्तर बिहार और पटना में, 1 कठ्ठा आम तौर पर 1361 फुट² के बराबर है तथा:

1 बीघा = 20 कठ्ठा,

1 कठ्ठा = 20 धुर,

1 धुर = 20 धुरकी,

1 कठ्ठा = 3.125 डिसमिल (Decimal)

1 डिसमिल (Decimal) = 435.56 ft2 (स्क्वायर फीट)

असम में 1 कठ्ठा आम तौर पर 2880 फुट² के बराबर है। पश्चिम बंगाल में 1 कठ्ठा 720 फुट² के बराबर है।

बांग्लादेश में, एक कठ्ठा मानकीकृत के अनुसार 720 फुट² (67 मीटर2) के बराबर होता है, और 20 कठ्ठा 1 बीघा के बराबर है।

नेपाल में कठ्ठा अभी भी उपयोग में है, जहाँ यह 338.63 मीटर2 (3,645 फुट²) के बराबर है।
श्रेणी:अप्रचलित मापन इकाइयाँ
कनफटा

**कनफटा** गोरख संप्रदाय के योगियों का एक वर्ग है। दीक्षा के समय कान छिदवाकर उसमें मुद्रा या कुंडल धारण करने के कारण इन्हें कनफटा कहते हैं। मुद्रा अथवा कुंडल को दर्शन और पवित्री भी कहते हैं। इसी आधार पर कनफटा योगियों को 'दरसनी साधु' भी कहा जाता है। 

नाथयोगी संप्रदाय में ऐसे योगी, जो कान नहीं छिदवाते और कुंडल धारण नहीं करते, औघड़ कहलाते हैं। औघड़ जालंधरनाथ के और कनफटे मत्स्येंद्रनाथ तथा गोरखनाथ के अनुयायी माने जाते हैं, क्योंकि प्रसिद्ध है कि जालंधरनाथ औघड़ थे और मत्स्येंद्रनाथ एवं गोरखनाथ कनफटे। कनफटे योगियों में विधवा स्त्रियाँ तथा योगियों की पत्नियाँ भी कुंडल धारण करती देखी जाती हैं। यह क्रिया प्राय: किसी शुभ दिन अथवा अधिकतर वसंतपंचमी के दिन संपन्न की जाती है और इसमें मंत्रोप्रयोग भी होता है। 

कान चिरवाकर मुद्रा धारण करने की प्रथा के प्रवर्तन के संबंध में दो मत मिलते हैं। एक मत के अनुसार इसका प्रवर्तन मत्स्येन्द्रनाथ ने और दूसरे मत के अनुसार गोरक्षनाथ ने किया था। कर्णकुंडल धारण करने की प्रथा के आरंभ की खोज करते हुए विद्वानों ने एलोरा गुफा की मूर्ति, सालीसेटी, एलीफैंटा, आरकाट जिले के परशुरामेश्वर के शिवलिंग पर स्थापित मूर्ति आदि अनेक पुरातात्विक सामग्रियों की परीक्षा कर निष्कर्ष निकाला है कि मत्स्येंद्र और गोरक्ष के पूर्व भी कर्णकुंडल धारण करने की प्रथा थी और केवल शिव की ही मूर्तियों में यह बात पाई जाती है।

कहा जाता है, गोरक्षनाथ ने (शंकराचार्य द्वारा संगठित शैव संन्यासियों से) अवशिष्ट शैवों का 12 पंथों में संगठन किया जिनमें गोरखनाथी प्रमुख हैं। इन्हें ही कनफटा कहा जाता है। एक मत यह भी मिलता है कि गोरखनाथी लोग गोरक्षनाथ को संप्रदाय का प्रतिष्ठाता मानते हैं जबकि कनफटे उन्हें 'पुनर्गठनकर्ता' कहते हैं। इन लोगों के मठ, तीर्थस्थान आदि बंगाल, सिक्किम, नेपाल, कश्मीर, पंजाब (पेशावर और लाहौर), सिंध, काठियावाड़, बंबई, राजस्थान, उड़ीसा आदि प्रदेशों में पाए जाते हैं।

श्रेणी:भारतीय संस्कृति
श्रेणी:हिन्दू धर्म
बुर्यातिया

[thumb|230px|[रूस के नक़्शे में बुर्यातिया का स्थान (लाल रंग में)]]
right|thumb|230px
thumb|230px|दक्षिणी बुर्यातिया का एक नज़ारा
**बुर्यातिया गणतंत्र** (रूसी: Респу́блика Буря́тия, रॅस्पुब्लिका बुर्यतिया; बुर्यात भाषा: Буряад Улас, बुर्याद रॅस्पुब्लिका) गणतंत्र का दर्जा रखने वाला रूस का एक राज्य है। यह दक्षिण-मध्य साइबेरिया क्षेत्र में बयकाल झील के किनारे स्थित है। इसकी राजधानी उलान-उदे (Ула́н-Удэ́, Ulan-Ude) नामक शहर है। इसका क्षेत्रफल क़रीब ३,५१,३०० वर्ग किमी है (यानि भारत के राजस्थान राज्य से ज़रा बड़ा) और सन् २०१० में इसकी आबादी ९,७२,६५८ थी।

## धर्म
बुर्यातिया में बौद्ध धर्म प्रमुख धर्म है।

## इन्हें भी देखें
* साइबेरिया
* रूस के गणतंत्र
* रूस

## सन्दर्भ


श्रेणी:बुर्यातिया
श्रेणी:साइबेरिया
श्रेणी:रूस के गणतंत्र
श्रेणी:रूस के प्रशासनिक विभाग
श्रेणी:हिन्दी विकि डीवीडी परियोजना
गैसों के नियम

introduction
गैसों के व्यवहार से संबन्धित नियम अट्ठारहवीं शदी के अन्तिम काल में आये जब वैज्ञानिक धीरे-धीरे दाब, ताप और आयतन का सम्बन्ध समझने लगे। गैसों से सम्बन्धित कई नियम हैं किन्तु उनमें आदर्श गैस समीकरण और वान डर वाल्स समीकरण सबसे उपयोगी हैं। आजकल पुराने गैस नियम आदर्श गैस समीकरण के विशेष रूप जैसे समझे जाते हैं।

## गैसों से सम्बन्धित नियम
### आदर्श गैसें
* आदर्श गैस समीकरण
* बॉयल का नियम
* चार्ल्स का नियम
* अवोगाद्रो का नियम

### वास्तविक गैसें
* वान डर वाल्स समीकरण
* बर्थेलो का अवस्था समीकरण

### अन्य
* डाल्टन का नियम
* हेनरी का नियम
* जूल-टॉमसन प्रभाव
* गैसों का अणुगति सिद्धान्त
* मैक्सवेल-बोल्ट्समैन वितरण

*
श्रेणी:ऊष्मागतिकी का इतिहास
रोवर (अंतरिक्ष यान)

[thumb|240px|[अपोलो अभियान|अमेरिकी अपोलो १५ मिशन के तहत चन्द्रमा पर भेजा गया "लूनर रोवर" जिसपर दो आदमी सवारी कर सकते थे]]
**रोवर** (अंग्रेज़ी: rover) ऐसे वाहन को कहते हैं जो किसी अन्य ग्रह या खगोलीय वस्तु पर घूमने-फिरने की क्षमता रखता हो। कुछ रोवर रोबोट होते हैं और बिना किसी व्यक्ति की मौजूदगी के चलते हैं और कुछ मनुष्यों को स्थान-से-स्थान ले जाने के लिए बने होते हैं। आम तौर पर रोवर किसी ग्रह पर किसी अन्य यान के अन्दर ले जाए जाते हैं जो उस ग्रह की सतह पर उतरता हो। उदहारण के लिए नवम्बर २०१० में मंगल विज्ञान प्रयोगशाला योजना के अंतर्गत एक "क्युरियौसिटि" (Curiosity) नाम का रोवर मंगल ग्रह के लिए रवाना किया गया।

## शब्द की उत्पत्ति
"रोवर" (rover) शब्द का अंग्रेज़ी भाषा में अर्थ "घुम्मकड़" या "घूमने-फिरने वाला" होता है। यह शब्द मनुष्यों, जानवरों और वाहनों, सभी सन्दर्भों में इस्तेमाल किया जाता है।

## इन्हें भी देखें
* घुमक्कड़

## सन्दर्भ


श्रेणी:अंतरिक्ष यान
श्रेणी:अंतरिक्ष शोध यान
श्रेणी:हिन्दी विकि डीवीडी परियोजना
द वॉशिंगटन पोस्ट

***द वॉशिंगटन पोस्ट*** () वॉशिंगटन डी॰ सी॰ का सबसे बड़ा और अभी-तक विद्यमान सबसे पुराना दैनिक समाचार पत्र है। अंग्रेजी भाषा के इस पत्र की स्थापना सन् 1877 में संयुक्त राज्य अमेरिका की राजधानी वॉशिंगटन डी॰ सी॰ में हुई थी। *द पोस्ट* का राष्ट्रीय राजनीति पर एक विशेष महत्त्व है। डीसी, मैरीलैंड और वर्जीनिया के संस्करण दैनिक संचलन के लिए मुद्रित होते हैं। समाचार पत्र व्यापकपर्ण के स्वरूप में प्रकाशित किया जाता है, जिसमें काले और सफेद दोनों रंग में मुद्रित तस्वीरों का प्रयोग होता है।

## सन्दर्भ

## बाहरी कड़ियाँ
* 
* द वॉशिंगटन पोस्ट कंपनी की आधिकारिक वेबसाइट
* "द वॉशिंगटन पोस्ट कंपनी इतिहास"

श्रेणी:अंग्रेजी भाषा के समाचार पत्र
श्रेणी:अमेरिका में प्रकाशित राष्ट्रीय समाचार पत्र
व्यापकपर्ण

**व्यापकपर्ण** (Broadsheet) समाचार पत्र के विभिन्न स्वरूपों में सबसे बड़ा होता है तथा जिसकी विशेषता लंबे ऊर्ध्वाधर पृष्ठ (आमतौर पर 22 इंच/559 मिलीमीटर या अधिक) होतें हैं। अन्य सामान्य समाचार पत्र स्वरूपों में शामिल हैं छोटे बर्लिनर और टिकिया/कॉम्पैक्ट स्वरूप। कई व्यापकपर्णो का मापन एक पूर्ण व्यापकपर्ण फैलाव में 291⁄2 बनाम 291⁄2 इंच (597 मिमी बनाम 749) होता है, मानक टिकिया के आकार से दुगना।

## सन्दर्भ

## बाहरी कड़ियाँ
* broadsheet (व्यापकपर्ण) *reference.com* पर

श्रेणी:अखबारों के स्वरूप
तेनरीफ़

thumb|200px|नक्शा
thumb|200px|तेनरीफ़
**तेनरीफ़** (स्पेनी भाषा: Spanish, *Tenerife*) कैनरी द्वीप के टेनराइफ (स्पेन) से संबंधित द्वीप है। 2034.38 किमी ² और 906,854 निवासियों की आबादी के एक क्षेत्र के साथ, कैनरी द्वीप के सबसे बड़ा द्वीप है और द्वीपसमूह और स्पेन के सर्वाधिक आबादी वाले द्वीप है। राजधानी है सान्ता क्रूस दे तेनरीफ़ (Santa Cruz de Tenerife).

तेनरीफ़ पर पिको देल तेइदे (Pico del Teide) नाम का ज्वालामुखी स्थित है जो आकार में विश्व का तीसरा सब से बड़ा ज्वालामुखी है।. महत्वपूर्ण बात है, पूजा कि वर्जिन कैंडेलेरिया (*Virgen de Candelaria*) कैनरी द्वीप के संरक्षक संत के द्वीपसमूह में मौजूद है। हर साल तेनरीफ़ के द्वीप पर बासीलीक के लिए तीर्थ. कार्निवल द्वीप पर एक बहुत लोकप्रिय त्योहार है, वास्तव में है, सांता क्रुज़ डे टेनेरिफ़ कार्निवाल है एक दुनिया में सबसे बड़ा माना जाता है।

कैनरी द्वीप में भारत के वाणिज्य दूतावास इस द्वीप पर स्थित है।

## सन्दर्भ


## इन्हें भी देखें
* पिको देल तेइदे
* तेनरीफ़ सभागार
* कैंडेलेरिया का बैसिलिका
* सांता क्रुज़ डे टेनेरिफ़ कार्निवाल
* कैनरी द्वीप के टेनराइफ
* स्पेन

## बाहरी कड़ियाँ

* सरकारी वेबसाइट

श्रेणी:कैनरी द्वीपसमूह
श्रेणी:स्पेन
श्रेणी:द्वीपसमूह
श्रेणी:अटलांटिक महासागर के द्वीपसमूह
श्रेणी:अफ़्रीका के द्वीप
शैक्षिक संस्थान

किसी ऐसे संस्थान, जहाँ शिक्षा का आदान प्रदान किया जाता है, को  **शैक्षिक संस्थान** या **शिक्षण संस्थान** कहा जाता है। उम्र एवं शिक्षा के स्तर के आधार पर शैक्षिक संस्थानों के भी विभिन्न स्तर होते हैं, जो निम्न प्रकार से हैं:

## संस्थानों के स्तर
	
### आंगनवाडी
अंगूठाकार|आंगनवाड़ी के बच्चों को भोजन दिया ज रहा है।
	
आंगनवाडी में छोटे छोटे बच्चों का रख रखाव किया जाता है। वहाँ वे पहली बार सामाजिक संतुलन बनाना एवं दूसरों से मेल जोल बढ़ाना सीखते हैं। प्राथमिक शिक्षा का कुछ अंश बच्चों को यहीं पर दे दिया जाता है।

### प्राथमिक विद्यालय
[अंगूठाकार|[केरल का प्राथमिक शिक्षा केंद्र]]
प्रथम कक्षा से पांचवी कक्षा तक की शिक्षा प्राथमिक शिक्षा  के अंतर्गत आती है|

### माध्यमिक विद्यालय
[अंगूठाकार|[जिम कोस्टा दिल्ली माध्यमिक विद्यालय के विद्यार्थियों के साथ।]]
यहाँ पर शिक्षा प्रथम कक्षा से (अधिकाँश मामलों में छटी कक्षा से ही) आठवीं तक दी जाती है| इस उम्र में बालक भले बुरे की समझ रखने लगते हैं।

### उच्च विद्यालय
[अंगूठाकार|[रायगढ़, ओडिशा स्थित एक उच्च विद्यालय]]
नौंवी और दसवीं कक्षा की पढ़ाई उच्च शिक्षा के अंतर्गत गिनी जाती है| इस दौर की शिक्षा अधिक तर्क-शुदा होती है तथा बुद्धि का विकास भी इसी दौर में सर्वाधिक होता है|

### विद्यालय
अंगूठाकार|ब्रेकन काउंटी स्थित कन्या विद्यालय की प्रयोगशाला
	
बारहवीं कक्षा तक की पढाई प्रदान करने वाले विद्यालय अधिकांश रूप से सामान्य विद्यालय कहे जाते हैं।

### निम्न महाविद्यालय
अंगूठाकार|अकबरपुर इण्टर कॉलेज
कुछ स्थानों पर बारहवीं कक्षा का प्रावधान ना होकर अधिक विशिष्ट विषयों में शिक्षा प्रदान की जाती है जो उनके महाविद्यालय में वही विषय स्थानांतरित होते हैं। ऐसे शैक्षिक संस्थान 'निम्न महाविद्यालय' कहे जाते हैं।

### महाविद्यालय

अंगूठाकार|सागरमाता अभियंत्रकी महाविद्यालय की प्रयोगशाला
उच्च स्तर की शिक्षा प्राप्त करने के लिए बारहवीं के पश्चात जो पढाई होती है वह महाविद्यालय द्वारा ही की जाती है| सभी महाविद्यालय किसी ना किसी विश्वविद्यालय के अंतर्गत आते हैं| जो महाविद्यालय विश्वविद्यालय के अंतर्गत ना आकर अलग हो जाते हैं, उन्हें मानित विश्वविद्यालय (Deemed university) कहा जाता है।

### विश्वविद्यालय
अंगूठाकार|उस्मानिया विश्वविद्यालय कला महाविद्यालय परिसर

महाविद्यालयों को एक समान स्तर की शिक्षा प्रदान करना एवं मानक नियम लागू करना विश्वविद्यालय का काम होता है।

## अन्य शैक्षिक संस्थान
इनके अलावा भी शैक्षिक संस्थान होते हैं जो ऊपर बताये गए किसी भी संस्थान से भिन्न होते हैं। जैसे गुरुकुल, मदरसे, संगीत अकादमी, सैन्य अकादमी आदि। पेशेवर जीवन के प्रशिक्षण संस्थान जैसे कि कम्प्यूटर इंस्टीट्यूट इसी श्रेणी में आते हैं।
	
### प्रौढ़ शिक्षा केन्द्र
अंगूठाकार|ग्रामीण तथा प्रौढ़ शिक्षा पर एक कार्यशाला
अधेड़ उम्र पार कर चुके व उनसे भी बड़ों के लिए सरकार ने प्रौढ़ शिक्षा केन्द्र खोले हैं। यहाँ इनको मूलभूत शिक्षा दी जाती है तथा पढ़ने के लिए प्रेरित किया जाता है| इससे वे स्वाभिमानी बन सकते हैं एवं कम से कम हस्ताक्षर करना, हिसाब-किताब करना आदि सीख जाते हैं| इस से किसी भी देश या राज्य की साक्षरता दर भी बढ़ती है।

श्रेणी:शिक्षण संस्थान
यादृच्छिकता

**यादृच्छिकता** (रैण्डमनेस) के अनेक अर्थ हैं। सामान्यतया, इसका अर्थ है बेतरतीब होना। किसी घटना के होने अथवा ना होने की यदि कोई दिशा निर्धारित नहीं है तथा वह अनजाने कारणों से किसी नयी स्थिति की ओर बढ़ी चली जा रही है तो ऐसी क्रिया को यादृच्छिक कहते हैं। यह एक गैर-संयोजित तरीके के साथ बढ़ता हुआ क्रियाओं का क्रम है जिसका कोई प्रयोजन नहीं होता।

उदाहरण के तौर पर एक साधारण चौसर का पासा किस दिशा में गिरेगा तथा उसके मुख-पृष्ठ पर कौन सा अंक ऊपर आएगा, इसका निर्धारण करना असंभव है जब तक पासों के साथ छेड़खानी ना की गयी हो। उसी तरह एक सामान्य सिक्के के उछलने पर यह पूरे विश्वास से कह पाना असंभव है कि चिट् आएगा या पट।

गणित एवं सांख्यिकी की भाषा में ऐसी घटनाओं के होना अथवा ना होने को के आधार पर आँका जाता है जिसका मान शून्य और एक के बीच में रहता है।

यादृच्छिकता अक्सर आँकड़ों में प्रयोग की जाती है। यह अच्छी तरह से परिभाषित सांख्यिकीय गुणों, जैसे पूर्वाग्रह या सहसंबंध की कमी को दर्शाता है। कम्प्यूटेशनल विज्ञान में किसी क्रमरहित या यादृच्छिक संख्या प्राप्त करने के लिए कुछ जाने माने [एल्गोरिद्म]भेरुसिहचोहान


:यादृच्छिकता|*](https://hi.wikipedia.org/wiki/%E0%A4%85%E0%A4%B2%E0%A5%8D%E0%A4%97%E0%A5%8B%E0%A4%B0%E0%A4%BF%E0%A4%A6%E0%A5%8D%E0%A4%AE)
स्पाइडर-मैन २

***स्पाइडर-मैन २*** () २००४ में बनी अमरिकी सुपरहीरो फ़िल्म है।

## पात्र

### हिन्दी डबिंग कर्मचारी
* डब वर्ष रिहाई: २००४
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* द्वारा निर्देशित: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया
* डब अन्य भाषाओं: तमिल/तेलुगू

## बाहरी कड़ियाँ

श्रेणी:सुपरहीरो फ़िल्म
श्रेणी:मार्वल कॉमिक्स पर आधारित लाइव-एक्शन फ़िल्में
खींवासर

**  खींवासर** ग्राम सीकर से उत्तर दिशा में, सीकर से 30 किमी दूरी व लक्ष्मणगढ़ से 18 किमी दूरी पर स्थित है। यह एक ग्राम पंचायत मुख्यालय है। नवलगढ़ से 10 किमी दूरी पर है।

#### जनसंख्या आंकड़े
कुल परिवारों की संख्या 370 है। गाँव में 0-6 आयु वर्ग के बच्चों की आबादी 328 है जो गाँव की कुल जनसंख्या का 15.36 % है। गाँव का औसत लिंग अनुपात 916 है जो राजस्थान राज्य के औसत 928 से कम  है। जनगणना के अनुसार  खींवासर के लिए बाल लिंग अनुपात 802 है, जो राजस्थान के औसत 888 से कम  है। 
#### साक्षरता
खींवासर की साक्षरता दर 73.40 है, जो राज्य के औसत 66.11% से अधिक है। पुरूष साक्षरता दर 88.10% व महिला साक्षरता दर 57.51% है।

#### अवस्थिति
सीकर से उत्तर दिशा में 27.830835,75.189314 निर्देशांक पर स्थित है। ग्राम का कुल क्षेत्रफल 759 हेक्टेयर है। 

#### इतिहास
पंचायत में अन्य गांव- पोसाणी, पनलावा, रामचन्द्र का बास ।

#### प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।

#### अर्थव्यवस्था

#### इन्हे भी देखें

*खूड 
*पलसाना 
*श्रीमाधोपुर 
*रींगस 
*अजीतगढ़ 
*खण्डेला 
*दांता 
*सीकर
*लक्ष्मणगढ़
*फतेहपुर
*लोसल
*धोद
*नेछवा

#### सन्दर्भ

श्रेणी:सीकर ज़िले के गाँव
नवलगढ़

thumb|280px|नवलगढ़ पोद्दार कॉलेज टॉवर
thumb|280px|नवलगढ़ पोद्दार कॉलेज
**नवलगढ़** (Nawalgarh) भारत के राजस्थान राज्य के शेखावाटी क्षेत्र के झुंझुनू ज़िले में स्थित एक नगर है।

## भूगोल
यह 15 किमी मुकुंदगढ़ के दक्षिण में और 10 डुण्डलोद से दूर पड़ता है। नवलगढ के सीमावर्ती गाँव उत्तर में मोहब्बतसर, चेलासी, चेलासी ढ़हर, नवलड़ी, पूर्व में सैनीनगर, बिरोल दक्षिण में झाझड़, बेरी और पश्चिम में बिडो़दी बड़ी हैं तथा कस्बा उत्तर में डुण्डलोद, है। नवलगढ़ यह एक रेलवे-स्टेशन भी है।

## इतिहास
ठाकुर नवल सिंह जी बहादुर (शेखावत) ने 1737 ई. में नवलगढ़ की स्थापना थी। मारवाड़ी समुदाय के कई महान व्यापारिक परिवार नवलगढ़ मूल के है। नवलगढ़ उच्च दीवारों (परकोटा) और अलग अलग दिशाओं में चार परास्नातक (फाटकों), अगूना दरवाजा, बावड़ी दरवाजा (उत्तर में), मंडी दरवाजा और नानसा दरवाजा से मिलकर सुसज्जित घेरे में सुरक्षित किया गया था।

## परिवहन
नवलगढ़ शहर सीकर एवं झुंझनू (ज़िला मुख्यालय) से लगभग समान दूरी पर स्थित है। यह झुंझनू से क़रीब 39 किलोमीटर दूर है, जबकि सीकर से मात्र 30 किलोमीटर। जयपुर, दिल्ली, अजमेर, कोटा और बीकानेर से यह सड़क मार्ग से सीधे जुड़ा हुआ है। जयपुर यहां से क़रीब 140 किलोमीटर है, जबकि राष्ट्रीय राजधानी, दिल्ली, क़रीब 272 किलोमीटर की दूरी पर स्थित है। जयपुर-लोहारू मार्ग पर स्थित नवलगढ़ ब्रॉडगेज रेल लाइन से जुड़ा हुआ है। हेरिटेज ऑन व्हील्स, यह एक लक्ज़री टूरिस्ट ट्रेन है, जो नवलगढ़ और शेखावाटी को क़रीब से देखने का अवसर प्रदान करती है।

## पर्यटन
नवलगढ़ का किला, रूप निवास पैलेस, शीशमहल, पोद्दार कॉलेज टावर, लक्ष्मी नृसिंह मंदिर और गोपीनाथ जी मंदिर दर्शनीय आकर्षण हैं।

### हवेलियाँ
शेखावाटी के किलों एवं हवेलियों में बनी सुंदर फ्रेस्को पेंटिंग्स दुनिया भर में प्रसिद्ध हैं। इसी के चलते शेखावाटी अंचल को राजस्थान के ओपन आर्ट गैलरी की संज्ञा दी जाती है। 1830 से 1930 के दौरान व्यापारियों ने अपनी सफलता और समृद्धि को प्रमाणित करने के उद्देश्य से सुंदर एवं आकर्षक चित्रों से युक्त हवेलियों का निर्माण कराया। इनमें भगतों की हवेली, छोटी हवेली, परशुरामपुरिया हवेली, छाउछरिया हवेली, सेकसरिया, मोरारका की हवेली एवं पोद्दार हवेली आदि प्रमुख हैं। हवेलियों के रंग शानों-शौकत के प्रतीक बने। समय गुजरा तो परंपरा बन गए और अब तो विरासत का रूप धारण कर चुके हैं। कलाकारों की कल्पना जितना उड़ान भर सकती थी, वह सब इन हवेलियों की दीवारों पर आज देखने को मिल जाता है।

## होटल एवं गेस्ट हाऊस
नवलगढ़ में ठहरने के लिए शानदार होटल एवं गेस्ट हाऊस उपलब्ध हैं। इनमें रूपनिवास पैलेस, होटल नवलगढ़ प्लाजा, आपणी होटल, होटल अपणी ढाणी, होटल सिटी पैलेस, नवल होटल, तीज होटल आदि प्रमुख हैं।

## शिक्षा
शेखावाटी शिक्षा के क्षेत्र में अग्रणी माना जाता है। पिलानी, लक्ष्मणगढ़ और नवलगढ़ ने शैक्षिक परिदृश्य को संवारने का काम किया है। राजस्थान के सबसे पहले महाविद्यालय सेठ ज्ञानीराम बंसीधर पोदार महाविद्यालय, नवलगढ़ की स्थापना यहां 1921 में हुई थी। स्वयं महात्मा गांधी जी इस कॉलेज के ट्रस्टी थे। ही यहां एक सरकारी कॉलेज भी है।

## धर्म और समारोह
सभी प्रमुख हिंदू और मुस्लिम त्योहारों को मनाते हैं। प्रमुख हिंदू त्यौहारों में से कुछ हैं : होली, दीपावली, रामनवमी, मकर संक्रांति, रक्षाबंधन, सावन, तीज और गौगा, सहकर्मी, गणगौर आदि।

## इन्हें भी देखें
* झुंझुनू ज़िला
* शेखावाटी
* सेठ ज्ञानीराम बंसीधर पोदार महाविद्यालय, नवलगढ़

## सन्दर्भ

श्रेणी:राजस्थान के शहर
श्रेणी:झुंझुनू ज़िला
श्रेणी:झुंझुनू ज़िले के नगर
प्लेस्टेशन २

द **प्लेस्टेशन २** या **PS2** 6ठीं पिढी का वीडियो गेम कन्सोल है जिसे सोनी ने प्लेस्टेशन श्रंखला के रूप में बनाया है। इसका विकास कार्य मार्च 1999 में शुरू किया गया था व 4 मार्च 2000 को जापान में पहली बार रिलिज़ किया गया। इसकी प्रतिस्पर्धा सेगा के ड्रिमकास्ट, माइक्रोसॉफ्ट के एक्सबॉक्स और निनटेंडो के गेम क्यूब से हुई।

## इतिहास
इसके बारे में सोनी ने 1 मार्च 1999 में खुलासा किया था। इस बात को अनदेखा करते हुए ड्रीमकास्ट ने उत्तरी अमेरिका में दो सप्ताह में ही 5 लाख से अधिक वीडियो गेम बेचे। इसके कुछ ही दिनों के बाद सोनी ने इस खेल को जापान में एक खेल कार्यक्रम के दौरान इसका उदघाटन किया।

मार्च 2000 में सोनी ने इस खेल को जापान के बाजार में उतारा। उसके बाद सितम्बर तक यह उत्तरी अमेरिका आर यूरोप के देशों में फैल गया। यह पहले दिन $25 लाख डॉलर कमाने में सफल रह जबकि ड्रीमकास्ट ने पहले दिन केवल $9.7 लाख डॉलर ही कमाए थे।

## सन्दर्भ

## बाहरी कड़ियाँ
फीडफॉरवर्ड नियंत्रण

**फीडफॉरवर्ड नियंत्रण** (feedforward control) की स्थिति तब बनती है जब सेट-पॉइंट और/या डिस्टर्बेंस से सीधे नियंत्रित चर (control variable) की सीधी कपुलिंग हो। अर्थात इसमें इनपुट सिगनल से कंट्रोल चर तक कपलिंग होती है। जहाँ फीडबैक कंट्रोल में कंट्रोल चर का मान त्रुटि (error) पर आधारित होता है वहीं फीडफॉर्वर्ड में त्रुटि के बजाय इनपुट पर आधारित होता है। प्रायः फीडबैक या फीडफॉर्वर्ड को अकेले उपयोग में न लाकर दोनो का समुचित मिश्रण का उपयोग किया जाता है।

फीडफॉरवर्ड का आधार नियंत्रित की जाने वाली प्रणाली गणितीय मॉडल का ज्ञान तथा प्रक्रिया में आने वाले डिस्टर्बैंसेस का मापन है। इनका ज्ञान जितना शुद्ध एवं प्रामाणिक होगा, फीडफॉरवर्ड का उपयोग उतने ही कारगर ढ़ंग से किया जा सकेगा।
center|500px|thumb|तीन प्रकार के नियंत्रण-तंत्र : खुला लूप, फीडबैक और फीडफॉरवर्ड

## फीडफॉर्वर्ड के लाभ
फीडफॉरवर्ड नियंत्रण से मिलने वाले लाभ इतने पर्याप्त हैं कि इसको लगाने अतिरिक्त खर्च, समय और प्रयत्न करना सार्थक रहता है। 

* यदि नियंत्रित तंत्र का गणितीय मॉडल पर्याप्त शुद्धता से ज्ञात हो और फीडफॉर्वर्ड-नियम को सुविचार ढ़ंग से कार्यान्वित किया जाय तो इससे नियंत्रण की शुद्धता (Control accuracy) प्रायः एक परिमाण की कोटि (order of magnitude) तक बढ़ायी जा सकती है। 

* फीडफॉर्वर्ड के प्रयोग से ड्राइव्स आदि में ऊर्जा की खपत में कमी आती है।

* स्थायित्व (Stability) में वृद्धि होती है जिससे नियंत्रित युक्ति को कम दाम, कम वजन और आसानी से उपलब्ध साधनों से बनाया जा सकता है और फिर भी वह अत्यधिक परिशुद्ध एवं तेज गति से काम करने वाली होगी।

* कम घिसन (wear and tear), कम रखरखाव का खर्च, अधिक विश्वसनीयता तथा हिस्टेरिसिस् में काफी कमी आदि इसके अन्य लाभ हैं।

* फीडफॉरवर्ड को प्रायः फीडबैक के साथ मिला देने से इच्छित परफॉर्मेंस प्राप्त किया जा सकता है।

श्रेणी:नियंत्रण
मुरारी शर्मा

**मुरारी शर्मा** (अंग्रेजी: Murari Sharma, जन्म: १ जनवरी १९०१, मृत्यु: २ अप्रैल १९८२) विश्वविख्यात काकोरी काण्ड में प्रत्यक्ष रूप से हिस्सा लेने वाले क्रान्तिकारी थे जिन्हें अन्त तक पुलिस गिरफ्तार नहीं कर पायी। इनका वास्तविक नाम **मुरारीलाल गुप्त** था परन्तु मुरारी शर्मा के छद्म नाम से इन्होंने हिन्दुस्तान रिपब्लिकन ऐसोसिएशन की सदस्यता ली, काकोरी काण्ड में भाग लिया और फरार हो गये। यह रहस्योद्घाटन उनके यशस्वी पुत्र दामोदर स्वरूप 'विद्रोही' ने १९ जून १९९७ को हिन्दी अकादमी, दिल्ली द्वारा राजेन्द्र भवन दिल्ली में आयोजित "राम प्रसाद 'बिस्मिल' जयन्ती" समारोह में बोलते हुए किया था। मुरारीलाल जी कुछ दिनों दिल्ली जाकर छिपे रहे फिर शाहजहाँपुर जनपद स्थित अपने गाँव मुडिया पँवार चले गये। आप पक्के आर्य समाजी थे कभी भी रिक्शे पर नहीं बैठे। कहा करते थे इसे आदमी खींचता है मैं एक आदमी होकर एक आदमी से अपना बोझा उठवाऊँ यह नहीं हो सकता। २ अप्रैल १९८२ को आपने अपने घर पर स्वेच्छा से प्राण त्याग दिये।

## सन्दर्भ

* जगदीश 'जगेश' *कलम आज उनकी जय बोल* १९८९ हिन्दी प्रचारक संस्थान पो०बॉ० ११०६ वाराणसी
* दामोदर स्वरूप 'विद्रोही' *दीवार के साये में* (आत्मकथा) २००५ गान्धी पुस्तकालय शाहजहाँपुर 
## इन्हें भी देखें
* राम प्रसाद 'बिस्मिल'
* काकोरी काण्ड
## बाहरी कड़ियाँ
* Daredevilry of sons of the soil -टाइम्स ऑफ इण्डिया का लेख
* हिसाब माँग रही शहीदों की सरजमीं  - Liveहिन्दुस्तान.com में आनन्द शर्मा का लेख

श्रेणी:भारतीय क्रांतिकारी
श्रेणी:उत्तर प्रदेश
श्रेणी:1901 में जन्मे लोग
ओक्तवे मिर्बो

thumb|right|240px|Octave Mirbeau
**ओक्तवे मिर्बो** (फ़्रान्सीसी भाषा : **Octave Mirbeau**) (16 फरवरी 1848 - 16 फरवरी 1917) एक फ्रेंच लेखक, पत्रकार, उपन्यासकार, नाटककार और राजनीतिक कार्यकर्ता. 

## ग्रंथ सूची

* *Le Calvaire* (1886)।
* *L'Abbé Jules* (1888).
* *Sébastien Roch* (1890).
* *Le Jardin des supplices* (1899).
* *Le Journal d'une femme de chambre* (1900).
* *Les affaires sont les affaires* (व्यापार व्यवसाय है, 1903).
* *Farces et moralités* (1904).
* *La 628-E8* (1907).
* *Le Foyer* (1908).
* *Dingo* (1913).
* *Lettres de l’Inde* (1991).
* *Combats esthétiques* (1993).
* *Combats littéraires* (2006).

## बाहरी कड़ियाँ

* Société Octave Mirbeau (वेबसाइट ओक्तव मिर्बो).
* ''Dictionnaire Octave Mirbeau'' (शब्दकोश ओक्तव मिर्बो)।
* Ioanna Chatzidimitriou, « ''Lettres de l'Inde'' : Fictional histories as colonial discourse ».

श्रेणी:साहित्यकार
श्रेणी:विश्व के साहित्यकार
श्रेणी:फ्रांसीसी साहित्यकार
श्रेणी:1848 में जन्मे लोग
परिगलन

300px|right|thumb|जलने के बाद उत्पन्न परिगलन की स्थिति

शरीर के किसी भाग में कोशिकाओं अथवा ऊतकों की मृत्यु होने को **परिगलन** या **नेक्रोसिस** (necrosis) कहते हैं। 

## कारण
नेक्रोसिस या ऊतकक्षय के निम्नलिखित कारण हो सकते हैं:

*(१) **रक्तप्रवाह का अवरोध** - इससे अंग को भोजन नहीं प्राप्त होता, जिससे नेक्रोसिस हो जाता है।

*(२) **कीटाणुविष** - ये विष रक्त द्वारा धमनियों में पहुँच कर अपने कुप्रभाव से क्षति पहुँचाते हैं, जिससे नेक्रोसिस हो जाता है।

*(३) **भौतिक या रामायनिक कारण** - भौतिक कारणों में 45 डिग्री सें. से ऊपर का ताप या भीषण शीत, हो सकता है। रासायनिक कारणों में कोशिकाओं या ऊतकों पर तीव्र अम्लों, तीव्र क्षारों, विद्युत्‌ या एक्सकिरण की क्रियाएँ हो सकती हैं।

नेक्रोसिस में कोशिकाओं के केंद्रक या कोशिका द्रव्य में परिवर्तन होते हैं। या तो केंद्रक घुल जाता है, या विभाजित हो जाता है, या उसका संकुचन हो जाता है। 

नेक्रोसिस तीन प्रकार का होता है : एक घनीकरण, दूसरा द्रवीकरण और तीसरा कैजियस। पहले में कोशिकाएँ सूख जाती और अपारदर्शक हो जाती हैं। ऐसा वृक्क और प्लीहा में अधिकांशत देखा जाता है। द्रवीकरण नेक्रोसिस में कोशिकाएँ कोमल और दुर्बल हो जाती हैं और कैज़ियस नेक्रोसिस में कोशिकाओं का बृहत्‌ चित्र नष्ट हो जाता है ओर स्थान स्थान पर चिपचिपे एवं रवेदार पदार्थ उत्पन्न हो जाते हैं। क्षय या उपदंश में ऐसा देखा जाता है।

## बाहरी कड़ियाँ
* Life In The Fast Lane: toxicology Conundrum #018
* 

श्रेणी:मृत्यु
श्रेणी:कोशिकीय प्रक्रियाएँ
*
बेय का सिद्धांत

प्रायिकता ज्ञात करने के लिए प्रयोग किया जाने वाला बेय का सिद्धांत P(A | B) and P(B | A) का मान ज्ञात करता है| यह महान गणितज्ञ **थोमस बेय** के नाम पर है|
यह सिद्धांत P(A), P(B), P(A | B) और P(B | A) के बीच में सम्बन्ध दर्शाता है जहाँ:
* P(A) = A के होने की प्रायिकता
* P(B) = B के होने की प्रायिकता
* P(A | B) = B के पहले ही हो जाने के पश्चात B के होने की प्रायिकता
* P(B | A) = A के पहले ही हो जाने के पश्चात A के होने की प्रायिकता

इस से सम्बंधित सूत्र इस प्रकार है:
**P(A) x P(B | A) = P(B) x P(A | B)**

श्रेणी:गणित
पराशर (बहुविकल्पी)

* पराशर - ज्‍योतिषियों का एक गोत्र।
* पराशर ऋषि - वैदिक ऋषि, महर्षि वसिष्ठ के पौत्र, वैदिक सूक्तों एवं अनेक ग्रंथों के रचनाकार।
* पराशर मुनि जो 'कृषिसंग्रह', 'कृषि पराशर' एवं 'पराशर तंत्र' आदि ग्रंथों के रचनाकार माने जाते हैं।

## अन्य पराशर
*2. वेदव्यास की ऋग्वेद-शिष्य-परंपरा में बाष्कल का शिष्य। इसकी चलाई हुई शाखा पराशरी नाम से प्रसिद्ध है। यह श्रुतर्षि, ऋषिक और ब्रह्मचारी था (वायु. 1, 60; ब्रह्मांड 2, 34)

*3. वेदव्यास की सामवेद-शिष्य-परंपरा में हिरण्य नाम का शिष्य (वायु., 1, 61; ब्रह्मांड 2, 35) ब्रह्मांडपुराण में पाराशर्य पाठभेद है।

*4. वेदव्यास की सामवेद-शिष्य-परंपरा में कुथुमि का शिष्य (ब्रह्मांड 2, 35 ; वायु. 1, 61)।

*5. वेदव्यास की यजु: शिष्य-परंपरा में स्थित याज्ञवल्क्य के वाजसनेय शाखा का शिष्य (ब्रह्मांड 3, 65)।

*6. ऋषभ नामक शिव के अवतार का शिष्य (शिव. शत. 4-5; वायु. 1, 23)।

*7. जनमेजय के सर्पसत्र में मारे गए सर्पों में धृतराष्ट्र नामक कुल का एक सर्प (महाभारत, आदि., 57, 19 कुंभकोणप्रति)।

*8. मत्स्यपुराण में सौदास कल्माषपाद के पुत्र का रक्षण करनेवाले पराशर का वर्णन मिलता है।

श्रेणी:बहुविकल्पी शब्द
तीसरे गुट का युद्ध

[thumb|240px|ऑस्टरलिट्ज़ की लड़ाई में [नेपोलियन बोनापार्ट]]
thumb|240px|उल्म संग्राम में हारने के बाद ऑस्ट्रियाई सेनाध्यक्ष नेपोलियन को आत्म-समर्पण करते हुए
**तीसरे गुट का युद्ध** (अंग्रेजी: War of the Third Coalition, वॉर ऑफ़ द थ़र्ड कोअलिशन) सन् १८०३ से १८०६ तक चलने वाला एक संग्राम था जिसमें ऑस्ट्रिया, पुर्तगाल, रूस और उनके कुछ अन्य साथी देशों के एक गुट को फ्रांस और उसके साथी देशों ने हरा दिया। इस युद्ध में फ्रांस की तरफ़ का नेतृत्व नेपोलियन बोनापार्ट ने किया। इस युद्ध का सिलसिला तब शुरू हुआ जब नेपोलियन ने इटली और जर्मनी में दख़लअंदाज़ी करनी शुरू करी और स्वयं को फ्रांस के साथ-साथ इटली का भी सम्राट घोषित कर दिया। उस समय फ्रांस और ब्रिटेन के बीच मुठभेड़ें जारी थीं। नेपोलियन की हरकतों से परेशान होकर ऑस्ट्रिया, रूस और ब्रिटेन आपस में मिल गए और "तीसरा गुट" नामक सम्मिलन बन गया।

तीसरे गुट और फ़्रांसिसी गुट के दरम्यान यूरोप की भूमि पर कई जंगें हुईं, जिनमें नेपोलियन जीतता गया। इनमें १८०५ का उल्म संग्राम (Ulm Campaign) मशहूर है, जिसमें फ़्रांसिसी और बवारियाई (यानी जर्मनी के बवारिया प्रदेश की) मिलीजुली सेना ने ऑस्ट्रिया को मात दी। इसके बाद सन् १८०६ में ऑस्टरलिट्ज़ की लड़ाई (Battle of Austerlitz) में फ़्रांसिसी फ़ौजों ने रूसी-ऑस्ट्रियाई मिश्रित फ़ौज को भारी पराजय दी, जो तीसरे गुट से बर्दाश्त न हो पाई और यह गुट टूट गया। इसके बाद केवल ब्रिटेन ही नेपोलियन से लड़ता रह गया। नेपोलियन ने ब्रिटेन पर भी नौसैनिक आक्रमण करने की कोशिश करी थी लेकिन २१ अक्टूबर १८०५ में समुद्र पर लड़े गए ट्रफ़ैलगर के युद्ध में उसकी हार हुई।

## इन्हें भी देखें
* नेपोलियन बोनापार्ट
* ट्रफ़ैलगर का युद्ध

## सन्दर्भ

श्रेणी:यूरोप का इतिहास
श्रेणी:फ़्रांस का इतिहास
श्रेणी:यूरोप के युद्ध
शिवराम महादेव परांजपे

**शिवराम महादेव परांजपे** (1864-1929 ई.) मराठी के प्रतिभाशाली साहित्यकार, वक्ता, पत्रकार और ध्येयनिष्ठ राजनीतिज्ञ थे। उन्होने 'काल' नामक साप्ताहिक द्वारा महाराष्ट्र में ब्रितानी शासन के विरुद्ध जनचेतना के निर्माण में सफलता पायी।

## परिचय
Shivram paranjape ka जन्म महाड़ में हुआ था। प्रारंभिक शिक्षा महाड़, रत्नागिरी और पूना में हुई। डेक्कन कॉलेज से 1892 में एम.ए. की परीक्षा उत्तीर्ण करने पर 'भगवानदास' तथा 'झाला वेदान्त' पुरस्कार उन्होंने प्राप्त किया था। इसके बाद पूना में महाराष्ट्र कॉलेज में संस्कृत के प्राध्यापक के रूप में उनकी नियुक्ति हुई। 1897 में जब देश का वातावरण क्षुब्ध हो रहा था उनका विद्यालय भी सरकार का कोपभाजन हुआ। अत: 1898 में उन्होंने 'काल' नामक साप्ताहिक निकाला। उनके राजनीतिक जीवन का प्रारंभ इसी पत्र के साथ होता है। इस पत्र में तेजस्वी और जनजागृति का निर्माण करनेवाले विचारों के कारण सरकार ने उन्हें देशद्रोही घोषित किया और 19 महीनों की जेल की सजा दी। 1910 में जब उनकी मुक्ति हुई, पत्र बराबर प्रकाशित होता रहा। लेकिन आगे चलकर वह 'प्रेस ऐक्ट' का शिकार हुआ। 'कालांतील निवडक निबंध' के दसों भाग सरकर ने जप्त कर लिए थे। 1937 में दसवें भाग को मुक्त कर दिया गया और शेष सब भाग 1946 में मुक्त किए गए।

1920 में उन्होंने 'स्वराज्य' साप्ताहिक आरंभ किया। महात्मा गाँधी ने जब असहयोग आंदोलन चलाया, तब वे उसके समर्थक बने।

ललित वाङ्मय, न्याय, मीमांसा, इतिहास, मराठों के युद्ध, शूद्रों की व्युत्पत्ति आदि अनेक विषयों पर उनकी कलम अबाध रूप से चलती रही। वे संपूर्ण स्वतंत्रता के समर्थक थे। उन दिनों जब 'वंदेमातरम्‌' के उच्चारण मात्र के लिए सजा मिलती थी, उनकी व्यंग्यात्मक शैली बहुत ही प्रभावकारी रही। वे मराठी के गद्यकवि थे। 'भाषा की भवितव्यता' निबंध में लेखक के रूप में उनकी अद्भुत प्रतिभा का परिचय मिलता है।

उनकी वाणी में ओज था। अपने धाराप्रवाह भाषणों से वे श्रोताओं को मुग्ध कर देते थे। उनकी लोकप्रियता का चरमोत्कर्ष काल साधारण रूप से 1898 से 1908 तक रहा। साहित्य के प्रति उनकी सेवाओं को ध्यान में रखकर ही 1928 में वे बेलगाँव के मराठी साहित्य सम्मेलन के अध्यक्ष बनाए गए थे।

## साहित्यिक कृतियाँ
परांजपे जी ने एक हजार राजनैतिक एवं सामाजिक लेख, लघुकथाएँ, उपन्यास और नाटक लिखे। वे १९२९ के मराठी साहित्य सम्मेलन के सभापति चुने गये थे। उनकी कुछ कृतियाँ निम्नलिखित हैं-

*    काळातील निबन्ध (निबन्ध-संग्रह, ११ भागों में)
*    मानाजीराव (नाटक)
*    पहिला पांडव (नाटक)
*    विन्ध्याचल (उपन्यास)
*    गोविन्दाची गोष्ट (उपन्यास)

श्रेणी:मराठी साहित्यकार
श्रेणी:मराठी पत्रकार
श्रेणी:भारतीय स्वतंत्रता सेनानी
व्यतिकरणमिति

right|thumb|300px|न्यू मेक्सिको के 'वेरी लार्ज अर्रे' के परिसर में व्यतिकरणमिति

**व्यतिकरणमिति** (interferometry) के अन्तर्गत कई तकनीके हैं जिनमें विद्युतचुम्बकीय तरंगों का व्यतिकरण कराया जाता है ताकि इससे उन तरंगों के बारे में जानकारी निकाली जा सके। तरंगों का व्यतिकरण कराने के लिये जिस उपकरण (इंस्टूमेंट) का उपयोग किया जाता है उसे **व्यतिकरणमापी** (interferometer) कहते हैं। खगोलविज्ञान, फाइबर प्रकाशिकी, इंजीनियरिंग मापन, प्रकाशीय मापन, भूकंप विज्ञान, समुद्रविज्ञान, क्वांटम यांत्रिकी, नाभिकीय एवं कण भौतिकी, प्लाज्मा भौतिकी, सुदूर संवेदन, बायोमालिक्युलर इंटरैक्शन्स आदि में व्यतिकरणमिति एक महत्वपूर्ण परीक्षण तकनीक है।

## व्यतिकरणमापी
यह एक प्रकाशीय युक्ति है, जो प्रकाश की एक किरण को एक या अनेक भागों में विभक्त करने के बाद इन भागों को एक में मिलाकर व्यतिकरण उत्पन्न करती है। यह युक्ति दूरी, कोण, गति, विस्थापन या अपवर्तनांक का मापन तथा संकीर्ण स्पेक्ट्रम क्षेत्र का विश्लेषण प्रकाश की किरणों के व्यतिकरण से करती है। प्रकाश का वेग निकालने के लिये भी प्रयुक्त होती है। इसके उपयोग से दूरी आदि के मापन में प्रयुक्त प्रकाश की तरंगदैर्ध्य के कोटि की यथार्थता (accuracy) प्राप्त होती है।

### मूलभूत सिद्धान्त
right|thumb|300px|माइकल्सन व्यतिकरणमापी में प्रकाश की गति का मार्ग और व्यतिकरण
व्यतिकरणमापी अध्यारोपण के सिद्धान्त पर कार्य करता है। जब प्रकाश की दो तरंगें मिलती हैं, तब व्यतिकरण होता है। 

जब एक प्रकाशतरंग का तरंगशृंग (crest) प्रकाश की दूसरी तरंग के तरंगशृंग से तथा एक का गर्त (trough) दूसरे के गर्त से मिलता है, तब प्रकाश तीव्र होता है; पर इसके विपरीत जब एक तरंग का तरंगशृंग दूसरी तरंग के गर्त से मिलता है, तब प्रकाश की दोनों तरंगों का प्रकाश निरसित हो जाता है, अर्थात्‌ अंधकार हो जाता है। यही व्यतिकरण है।

व्यतिकरण के लिये प्रायः प्रकाश अथवा कोई अन्य विद्युतचुम्बकीय तरंग प्रयोग की जाती है। प्रायः प्रकाश के किसी पुंज (बीम) को किसी ग्रिड या 'अर्ध दर्पण' द्वारा दो भागों में बांट देते हैं। इसके बाद इनको अलग-अलग मार्गों से होकर ले जाया जाता है और किसी स्थान पर दोनों का व्यतिकरण कराया जाता है। जब ये पुंज मूल पुंज से अलग हुए थे तब तो एक ही कला (फेज) में थे किन्तु बाद में अलग-अलग दूरी चलने के कारण उनमें कलान्तर आ जाता है और इनके व्यतिकरण से प्राप्त पैटर्न इनके बीच के कलान्तर पर निर्भर करता है।

## उपयोग
आधुनिक काल में व्यतिकरणमापी का उपयोग बढ़ता जा रहा है। कोयले की खानों की हवा में मिथेन\मेथेन द्वारा होनेवाले प्रदूषण का पता लगाने के लिए परिवहनीय व्यावहारिक व्यतिकरणमापी का उपयोग किया जाता है। अत्यधिक उच्च ताप, जैसे वात्या भट्टी का ताप, तथा पेंच की परिशुद्धता की जाँच के लिए भी व्यतिकरणमापी प्रयुक्त किया जा रहा है। व्यतिकरणमापी से 1 इंच के 1/10,00,00,000 तक की शुद्धता की जाँच की जा सकती है।

## इन्हें भी देखें
* माइकेल्सन व्यतिकरणमापी

* फाब्री तथा पेरो व्यतिकरणमापी (Fabry and Perot Interferometer)

* परावर्ती सोपानक व्यतिकरणमापी (Reflecting Echelon Interferometer)

## सन्दर्भ
परावर्ती सोपानक व्यतिकरणमापी

**परावर्ती सोपानक व्यतिकरणमापी** (Reflecting Echelon Interferometer) का विकास सन् 1926 ई. में विलियम ने किया। यह एक मात्र उपकरण है, जो परिशुद्ध तरंगदैर्घ्य बताने में तथा निर्वात क्षेत्र, अर्थात्‌ सुदूर पराबैगनी (ultraviolet) क्षेत्र की अतिसूक्ष्म संरचनाओं (hyperfine structurcs) को व्यक्त करने में समर्थ है।

श्रेणी:व्यतिकरणमापी
सुग्राहिता

**सुग्राहिता** का निम्नलिखित अर्थों में उपयोग हो सकता है-

* सुग्राहिता (मानव), the strength of physical or emotional reaction in people
* सुग्राहिता (नियंत्रण तंत्र) - variations in process dynamics and control systems
* सुग्राहिता (एलेक्ट्रॉनिकी)
* सुग्राहिता (विस्फोटक), the degree to which an explosive can be initiated by impact, heat or friction.
* सूचना सुग्राहिता (Information sensitivity)
* सुग्राहिता विश्लेषण (Sensitivity analysis०
* फिल्म सुग्राहिता (Film speed)- film's sensitivity to light
* Sensitivity (biology), the ability to react to a stimulus
* Sensitivity and specificity, statistical measures of the performance of binary classification tests
* Allergic sensitivity, being allergic to something

श्रेणी:बहुविकल्पी
माइकेल्सन व्यतिकरणमापी

300px|right|thumb|प्रकाशीय मेज पर व्यवस्थित एक माइकेल्सन व्यतिकरणमापी 
300px|right|thumb|माइकेल्सन व्यतिकरणमापी में प्रकाश का पथ
प्रोफेसर ए. ए. माइकेल्सन के प्रारंभिक व्यतिकरणमापी मे दाहिनी ओर से एक प्रकाशकिरण दर्पण M पर आती है। M दर्पण का आधा भाग रजतित (silvered) होता है। जिससे केवल आधा प्रकाश परावर्तित होकर दर्पण M1 पर जाता है और शेष आधा प्रकाश अरजतित भाग से पारगमित होकर सीधा दर्पण M2 पर आपतित होता है तथा अपने पथ पर परावर्तित हो जाता है। दर्पण M1 तथा M2 एक दूसरे पर लंब होते हैं। दर्पण M1 तथा M2 से परावर्तित होनेवाली प्रकाश की किरणपुंजें पुन: दर्पण M पर आपतित होती है और प्रेक्षक इन दोनों किरणों के द्वारा बनी व्यतिकरण फ्रंजों को देखता है।

माइकेल्सन ने अपने व्यतिकरणमापी की सहायता से प्रकाश का वेग तथा प्रकाश की तरंग लंबाई मापी तथा सर्वप्रथम तारों का कोणीय व्यास ज्ञात किया। बीटेलजूज़ (Betelguese) प्रथम तारा है, जिसका कोणीय व्यास (0.049'') ज्ञात किया गया था। दूरदर्शक से युक्त माइकेल्सन व्यतिकरणमापी से अत्यधिक दूर स्थित तारों तथा मंद तारों की मापें ज्ञात करना संभव हो गया है। तारों से प्राप्त होनेवाली प्रकाशतरंगों से व्यतिकरण द्वारा तारों की दिशा, दूरी तथा विस्तार का निर्धारण किया जाता है।

## इन्हें भी देखें
* व्यतिकरणमिति
* माइकलसन मोर्ले प्रयोग

## बाहरी कड़ियाँ
* Diagrams of Michelson interferometers
* Application of a step-phase interferometer in optical communication
* European Gravitational Observatory
* A satellite view of the VIRGO interferometer
* A useful free software, to simulate and understand the Michelson interferometer principles, made by students of Faculty of Engineering of the University of Porto
* Block Engineering Michelson interferometer technology description

श्रेणी:व्यतिकरणमापी
फाब्री तथा पेरो व्यतिकरणमापी

300px|thumb|right|फार्बी-पेरो का व्यतिकरणमापी : इस व्यतिकरनमापी (etalon) में प्रकाश के प्रवेश करने के बाद बहु-आन्तरिक परावर्तन होता है।
**फाब्री तथा पेरो व्यतिकरणमापी** व्यतिकरणमापी में केवल दो व्यतिकारी किरणपुंजों का उपयोग किया गया है। 1893 ई. में बुलूच (Boulouch) ने सर्वप्रथम बताया कि अनेक व्यतिकारी किरणपुंजों के उपयोग से अधिक सुग्राहिता प्राप्त की जा सकती है। इस सिद्धांत का विकास 1897 ई. में फाब्री तथा पेरो द्वारा किया गया। इनके उपकरण में दो समतल समांतर कांचपट्ट रहते हैं, जिनपरश् पतला रजतश् फिल्म रहता है। जब विस्तृत प्रकाशस्त्रोत से ये पट्ट प्रदीप्त किए जाते हैं, तब इन पट्टों केश् मध्य से व्यतिकरण के कारण फ्रंज बनते हैं। ये फ्रंज अनंत परवलय होते हैं और ये समान झुकाव के फ्रंज कहलाते है। ये फ्रंज हाइडिंगर (Haidinger) फ्रंज के समान होते हैं, पर ये वह किरणपुंज के कारण तीव्र और चमकीले होते हैं।

इन बहुकिरणपुंजों के फ्रंजों के अनेकानेक उपयोग हैं। धन डेसिमीटर जल की संहति इस व्यतिकरण से मापी गई है और यह संहति एक किलोग्राम से 27 मिलिग्राम कम है। गैसीय अपवर्तनांक ज्ञात करने के लिए, यह व्यतिकरणमापी मानक साधन है। 1943 ई. में टोलैसकी (Tolansky) ने क्रिस्टल पृष्ठ की रूपरेखा ज्ञात करने में इस व्यतिकरणमापी का उपयोग किया। इससे इतनी परिशुद्धता थी कि क्रिस्टल जालक (crystal lattice) अंतराल को भी प्रकाशतरंगों द्वारा मापा जा सकता था। इस व्यतिकरणमापी से क्रिस्टल के आकृतिक लक्षण से लेकर आण्विक विमाएँ तक उद्घटित हो गई हैं। एकवर्णी तथा श्वेत दोनों प्रकार का प्रकाश इस व्यतिकरण में प्रयुक्त होता है।

## इन्हें भी देखें
* व्यतिकरणमिति

* माइकेल्सन व्यतिकरणमापी

* परावर्ती सोपानक व्यतिकरणमापी (Reflecting Echelon Interferometer)

## बाहरी कड़ियाँ
* Compact FP interferometer for gas analysis
* Advanced Design of Etalons- by Precision Photonics Corporation

श्रेणी:व्यतिकरणमापी
पुलिंद

[right|thumb|200px|[भारतीय उपमहाद्वीप में रामायण-महाभारत से सम्बंधित स्थल: पुलिंदों के इलाक़े की तरफ़ ध्यान दें जो विंध्य पर्वत क्षेत्र के पास (नक़्शे के बीच में) स्थित है]]
**पुलिंद** भारतीय उपमहाद्वीप के मध्य भाग में स्थित विंध्य पर्वतों के क्षेत्र में बसने वाले एक प्राचीन क़बीले और जनजाति का नाम था। सन् २६९ ईसापूर्व से २३१ ईसापूर्व तक सम्राट अशोक द्वारा शिलाओं पर तराशे गए आदेशों में पुलिंदों का, उनकी पुलिंदनगर नामक राजधानी का और उनके पड़ोसी क़बीलों का ज़िक्र मिला है। इस से इतिहासकार यह अंदाज़ा लगते हैं कि संभवतः उनकी राजधानी भारत के आधुनिक मध्य प्रदेश राज्य के जबलपुर ज़िले के क्षेत्र में रही होगी। कुछ विद्वानों का समझना है कि वर्तमान बुंदेलखंड इलाक़े का नाम "पुलिंद" शब्द का परिवर्तित रूप है, हालांकि इस तर्क पर विवाद जारी है।

ऐतिहासिक स्रोतों में पुलिंदों का विंध्य प्रदेश के साथ साफ़ सम्बन्ध दिखता है, लेकिन उनके कबीले की शाखाएँ हिमालय क्षेत्र और असम तक फैली हुई थीं। हिमालय के क्षेत्र में उन्हें कुणिंद नामक जनजाति से सम्बंधित समझा जाता था।
महाभारत के वनपर्व के अनुसार उस समय इस क्षेत्र में कुणिंद राजा *सुबाहु* का राज था। भारत में इन्हे भील कहा गया है  ।

पुलिंद जाति के विषय में सबसे प्राचीन प्रमाण सम्राट अशोक के अभिलेखों में मिलते है :

*9. हिदा लाजविशवषि योनकंबोजेषु नाभकनाभपंतिषु भोजपितिनिक्येषु*

*10. अधपालदेषु षवता देवानंपियषा धंमानुषथि अनुवतंति यत पि दुता*

— सम्राट अशोक का प्रमुख शिलालेख 13, कालसी चट्टान, दक्षिणी भागhttps://archive.org/details/InscriptionsOfAsoka.NewEditionByE.Hultzsch/page/n186/mode/1up?view=theater

**अनुवाद** : यहाँ राजा (अशोक) के क्षेत्र में, यवन और कम्बोज में, नभक और नभपांकित में, भोज और पितिनिक में, आंध्र और पुलिंद में, (साम्राज्य में) हर जगह (लोग) देवताओं-के-प्रिय (अशोक) के बताएं नैतिकता में निर्देशों का पालन कर रहे हैं। 


## इन्हें भी देखें
* अशोक के आदेश
* विंध्य पर्वत

## सन्दर्भ


श्रेणी:भारत का इतिहास
श्रेणी:भारत की प्राचीन जातियाँ
श्रेणी:प्राचीन जातियाँ
श्रेणी:विलुप्त मानव जातियाँ
किरात

[thumb|230px|किरात रूप में [अर्जुन शिवजी से धनुर्विद्या सीखते हुए - राजा रवि वर्मा (१८४८-१९०६) द्वारा बनाया चित्र]]
**किरात**, प्राचीन संस्कृत ग्रंथों में हिमालय के कुछ क्षेत्रों और पूर्वोत्तर भारत में बसने वाली कुछ जातियों का नाम था। यजुर्वेद (शुक्ल ३०.१६; कृष ३.४, १२, १) में और अथर्ववेद (१०.४,१४) में इनका सबसे प्राचीन उल्लेख मिलता है। संभव है कि यह मंगोल या मंगोल-प्रभावित जन-समुदायों के लिए प्राचीन शब्द रहा हो।

## नाम का स्रोत
यह ठीक से ज्ञात नहीं है कि "किरात" नाम कहा से उत्पन्न हुआ। संभव है कि यह दो अंशों को जोड़कर बना हो - किर (यानि 'सिंह') और ति (यानि 'लोग'), अर्थात 'सिंह की प्रवृत्ति वाले लोग'। यह भी संभव है कि यह पूर्वी नेपाल की "किरांती" नामक तिब्बती जाती के नाम का एक और रूप हो।

## वर्णन
प्राचीन ग्रंथों में इन्हें "सुनहरे" या "पीले" रंग का बुलाया गया है। इनका ज़िक्र अक्सर निषाद और पुलिंद जातियों के साथ किया जाता था, लेकिन निषादों का रंग सांवला या काला बताया गया है। "योग वशिष्ठ" ग्रन्थ में श्री रामचंद्र जंगल में किरातों द्वारा फैलाए गए जाल के बारे में बात कहते हैं, जिस से यह संकेत मिलता है कि प्राचीन युग में शायद किरातों को एक शिकार करने वाले समुदाय के रूप में देखा जाता हो।

ऐतिहासिक सूत्रों से कुछ सबूत मिलते हैं कि किरात शिव के उपासक थे। महाभारत में वर्णन है कि शिवजी की किरातों के कुल-देवता होने की स्थित को देखते हुए अर्जुन ने कुछ समय के लिए किरात वेशभूषा और नाम अपना लिए थे ताकि वह शिवजी से तीरंदाज़ी और एनी युद्ध-कलाएँ सीख सके।

## इन्हें भी देखें
* पुलिंद
* किरात लोग

## सन्दर्भ


श्रेणी:प्राचीन जातियाँ
श्रेणी:भारत की प्राचीन जातियाँ
श्रेणी:भारत का इतिहास
श्रेणी:नेपाल का इतिहास
श्रेणी:त्रिपुरा का इतिहास
श्वेत अश्व मंदिर

**श्वेत अश्व मंदिर** () चीन के हेनान प्रांत के ल्युओयांग शहर में स्थित है। चीन में सरकार द्वारा संचालित यह बौद्ध विहार चीनी एवं भारतीय संस्कृतियों की संगमस्थली है और सांस्कृतिक मेलजोल की शानदार उपलब्धियों का प्रतीक है। कई भारतीय नेता इस विहार का दर्शन कर चुके हैं।

यह विहार 'व्हाइट हार्स विहार' के नाम से भी जाना जाता है। चीन का पहला विहार माना जाता है। लगभग 3,450 वर्ग मीटर क्षेत्र में फैले इस विहार का उद्घाटन भारतीय राष्ट्रपति प्रतिभा पाटील ने 29 मई 2010 को किया था।

ऐतिहासिक दस्तावेजों के अनुसार, हान राजवंश (206 ईसा पूर्व से 220 ईसवी) के एक राजा ने दो भारतीय बौद्ध भिक्षुओं के सम्मान में बैमा विहार के निर्माण का आदेश दिया था। दरअसल, राजा ने अपने दूतों को पश्चिम से बौद्ध सिद्धांतों को लाने का आदेश दिया था।

दूत दो प्रमुख भारतीय बौद्ध भिक्षुओं के साथ 67 ईसवी में ल्युयांग लौटे थे। भिक्षुओं के पास बौद्ध साहित्य व मूर्तियां थीं, जिन्हें वे सफेद घोड़ों की पीठ पर लादकर ले गए थे।

उसके बाद एक विहार का निर्माण कराया गया और चीन का पहला बौद्ध शास्त्र दोनों बौद्ध भिक्षुओं ने इसी विहार में बैठकर संस्कृत से चीनी में अनुवाद किया था। इसी जगह से पूर्वी एशिया और दक्षिण पूर्व एशिया में बौद्ध धर्म का प्रसार शुरू हुआ।

पूर्व भारतीय प्रधानमंत्रीयों पी.वी. नरसिंन्हा राव और अटल बिहारी वाजपेयी ने क्रमश: 1993 और 2003 में बैमा विहार के दर्शन किये थे।

## इन्हें भी देखें

* बौद्ध धर्म के तीर्थ स्थल
* चीन में बौद्ध धर्म

श्रेणी:चीन के बौद्ध मंदिर
श्रेणी:बौद्ध धर्म
ऊष्मागतिकी का इतिहास

300px|right|thumb|सावरी का इंजन - सन १६९८ में थॉमस सावरी द्वारा निर्मित वाणिज्यिक रूप से उपयोगी विश्व का प्रथम वाष्प इंजन
ऊष्मागतिकी, भौतिक विज्ञान, रसायन विज्ञान और व्यापक रूप में विज्ञान का ही महत्वपूर्ण और मूलभूत विषय रहा है। ऊष्मागतिकी विज्ञान की वह शाखा है जिसमें यान्त्रिक कार्य तथा ऊष्मा में परस्पर सम्बन्ध का वर्णन किया जाता है, यह प्रमुख रूप से यान्त्रिक कार्य तथा ऊष्मा के परस्पर रुपान्तरण से सम्बन्धित है।

ऊष्मागतिकी के मुख्यतः दो नियम है-
# यदि किसी निकाय को Q ऊष्मा देते हैं तो दी गयी ऊष्मा का कुछ भाग निकाय की आन्तरिक ऊर्जा में वृद्धि (ΔU) तथा शेष ऊष्मा निकाय द्वारा कार्य करने में व्यय होती है। अर्थात् Q= ΔU+W
# ऊष्मा का पूर्ण रूप से यान्त्रिक ऊर्जा में परिवर्तन असम्भव है।
## शाखाओं का विकास
ऊष्मागतिकी की मुख्य शाखाओं का प्रादुर्भाव लगभग निम्नलिखित समयावली के अनुसार हुआ-

* उष्मारसायन - 1780 के दशक में
* चिरसम्मत उष्मारसायन - 1824
* रसायन ऊष्मागतिकी - 1876Thermoeconomics
* सांख्यिकीय यांत्रिकी - c. 1880s
* साम्यवस्था ऊष्मागतिकी
* अभियांत्रिकी ऊष्मागतिकी
* Chemical engineering thermodynamics - c. 1940s
* Non-equilibrium thermodynamics - 1941
* Small systems thermodynamics - 1960s
* Biological thermodynamics - 1957
* Ecosystem thermodynamics - 1959
* Relativistic thermodynamics - 1965
* Quantum thermodynamics - 1968
* Black hole thermodynamics - c. 1970s
* Geological thermodynamics - c. 1970s
* Biological evolution thermodynamics - 1978
* Geochemical thermodynamics - c. 1980s
* Atmospheric thermodynamics - c. 1980s
* Natural systems thermodynamics - 1990s
* Supramolecular thermodynamics - 1990s
* Earthquake thermodynamics - 2000
* Drug-receptor thermodynamics - 2001
* Pharmaceutical systems thermodynamics – 2002

ऊष्मागतिकी के कुछ विचार दूसरे क्षेत्रों में भी प्रयुक्त हुएहैं-
* Thermoeconomics - c. 1970 के दशक में

## बाहरी कड़ियाँ
* History of Statistical Mechanics and Thermodynamics - Timeline (1575 to 1980) @ Hyperjeff.net
* History of Thermodynamics - University of Waterloo
* Thermodynamic History Notes - WolframScience.com
* Brief History of Thermodynamics - Berkeley [PDF]
* History of Thermodynamics - ThermodynamicStudy.net
* Historical Background of Thermodynamics - Carnegie-Mellon University
* History of Thermodynamics - In Pictures

श्रेणी:ऊष्मागतिकी का इतिहास
सेर (वज़न का माप)

[thumb|240px|"[गुंजा|रत्ती" एक प्रकार का बीज होता है जिसपर "रत्ती" नाम का वज़न आधारित है - एक "सेर" में ७,६८० रत्तियाँ आती हैं]]
**सेर** भारतीय उपमहाद्वीप का एक पारम्परिक वज़न का माप है। आधुनिक वज़न के हिसाब से ऐक सेर लगभग ९३३ ग्राम के बराबर है, यानि एक किलोग्राम से थोड़ा कम।

## पारम्परिक भारतीय वज़न
पारम्परिक भारतीय वज़न इस प्रकार हैं -
* ८ **[[धान]]'' की एक **रत्ती** बनती है
* ८ **रत्ती** का एक **माशा** बनता है
* १२ **माशों** का एक **तोला** बनता है
* ५ **तोलों** की एक **छटाक** बनती है
* १६ **छटाक** का एक **सेर** बनता है
* ५ **सेर** की एक **पनसेरी** बनती है
* ८ **पनसेरियों** का एक **मन''' बनता है|

* रत्ती (वज़न का माप)

## सन्दर्भ


श्रेणी:पारम्परिक भारतीय इकाई
श्रेणी:द्रव्यमान की इकाईयाँ
तोला (वज़न का माप)

[thumb|240px|[ईस्ट इण्डिया कम्पनी|ब्रिटिश ईस्ट इण्डिया कम्पनी के एक रुपये के चांदी के सिक्के ठीक एक तोले का वज़न रखते थे]]
**तोला** India का एक पारम्परिक वज़न का माप है, जो आज भी ज़ेवर तोलने के लिए जोहरियों द्वारा प्रयोग किया जाता है। आधुनिक वज़न के हिसाब से एक तोला ११.६६३८०३८ ग्राम के बराबर है।

## पारम्परिक भारतीय वज़न
पारम्परिक भारतीय वज़न इस प्रकार हैं -
* ८ **धान** की एक **[[गुंजा|रत्ती]]** बनती है
* ८ **रत्ती** का एक **[[माशा (वज़न का माप)|माशा]]** बनता है
* १२ **माशों** का एक **तोला** बनता है
* ५ **तोलों** की एक **छटाक** बनती है
* १६ **छटाक** का एक **[[सेर (वज़न का माप)|सेर]]** बनता है
* ५ **सेर** की एक **पनसेरी** बनती है
* ८ **पनसेरियों** का एक **मन** बनता है

या
पुराने भारतीय नाप-तौल :-
८ खसखस = १ चावल = २४.४१४०६२५ mg,

८ चावल = १ रत्ती = १९५.3125 mg,

८ रत्ती = १ माशा = १.५६२६ gm,

८ माशा = १ तोला = १२.५ gm

५ तोला = १ छटांक = ६२.५ gm,

४ छटांक = २० तोला या १ पाव = २५० gm ,

८ छटांक या ४० तोला = १ अधसेरा = ५०० gm ,

१६ छटांक या ८० तोला = १ सेर = १ kg ,

५ सेर = ५ kg = १ पसेरी,

८ पसेरी = ४० kg = ४० सेर = १ मन,

१०० kg = १ क्विंटल या (२ मन २० सेर = २.५ मन)।

## इन्हें भी देखें
* रत्ती (वज़न का माप)
* सेर (वज़न का माप)

## सन्दर्भ


श्रेणी:पारम्परिक भारतीय इकाई
श्रेणी:द्रव्यमान की इकाईयाँ
Conversion from सेर to ग्राम is wrong. Please correct as given below. 

एक सेर = 933.104 ग्राम
16 छटांक =1 सेर
1 छटांक = 58.319 ग्राम
किलो ग्राम = 85.7353521 तोला
तोला =11.6638 ग्राम